Алимент түләмәүче ата “Булгария”дә һәлак булган кызы өчен компенсация сорый

	Ирнең алимент буенча 260 мең сумнан артык бурычлары җыелуы мәгълүм булды	 Казанда яшәүче бер ир-ат “Булгария”дә һәлак булган кызы өчен компенсация сорап социаль яклау органнарына мөрәҗәгать иткән. Ул хатыны белән аерылышкан була, фаҗигадә аның элекке хатыны да һәлак була.   Закон буенча ата кызы өчен компенсациягә өмет итә ала, тик бер момент бар. Суд приставлары федераль хезмәтенең ТР идарәсе матбугат хезмәтеннән “Татар-информ” агентлыгына хәбәр итүләренчә, ир шушы кызына алимент түләмәгән, нәтиҗәдә, аның бурычы 260 мең сумнан артып киткән.   Социаль яклау органнарында, бу мәгълүматны шәрехләүдән баш тарттылар. 

Татар-информ

	№   | 19.07.2011	


